23/02/2010 | Administración LocalMunicipal
Tordoia
Aprobación definitiva das Ordenanzas fiscais nº 5, reguladora da taxa por licenza de apertura de establecementos e Ordenanza fiscal nº 27, reguladora da taxa por outorgamente da licenza de primeira ocupacion de vivendas

O Pleno do Concello de Tordoia que tivo lugar o 27.11.2009 aprobou inicialmente a modificación da Ordenanza fiscal nº 5 Reguladora da taxa por licenza de apertura de establecementos; e a implantación da Ordenanza fiscal nº 27 Reguladora da taxa por outorgamento da licenza de primeira ocupación de vivendas. Transcorrido o prazo de información pública sen que se teñan presentado alegacións, e segundo dispón o artigo 7/1985, do 2 de abril, reguladora das bases de réxime local, enténdese definitivamente adoptado o acordo ata entón provisional. En cumprimento do previsto no artigo 70.2 da Lei 7/1985, do 2 de abril e 17.4 do RDL 2/2004, do 5 de marzo publicase o texto integro da ordenanza modificada. Faise constar igualmente que contra o acta de aprobación definitiva, que pon fin á vía administrativa, os interesados poderán interpoñer recurso contencioso – administrativo ante o Xulgado do contencioso – administrativo competente por razón do territorio, no prazo de dous meses contados a partir do día seguinte ao da publicación deste acordo e do texto integrado da ordenanza no Boletín Oficial da Provincia, (segundo o artigo 46.1 da Lei 29198, da Lei 13 de xullo, Lei da Xurisdicción contencioso – administrativo). En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réximen Local, e de conformidade co disposto nos artigos 15 e 20.4 i) do Real decreto lexislativo 2/2004, do 5 de marzo, polo que se aproba o texto refundido da Lei Reguladoras das Facendas Locais, este concello establece a taxa por licenza de apertura de establecementos, que se regula polo presente Ordenanza Fiscal segundo o previsto no artigo 57 do devendito Real decreto.1. Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de tranquilidade, sanidade e salubridade, e calquera outra esixida polas correspondentes ordenzas e regulamentos munipais e xerais para o seu normal funcionamento.2. Para tal efecto considerarase apertura: a) a instalación por primeira vez do establecemento para dar comezo ás súas actividades. b) a variación ou ampliación da actividade desenvolvida no establecemento c) a ampliación do estableceemnto e calquera ampliación que se leve a cabo neste e que afecte as condicións sinaladas no nº 1 deste artigo, esixindo nova verificación das mesmas.3. Entenderase por establecemento industrial ou mercantil toda edificación habitable, estea ou non aberta ao público, que non se destine exclusivamente a vivenda, e que: A) se dedique ao exercicio dalgunha actividade empresarial, fabril, artesá, de construción, comercial e de servizos que estea suxeita ao Imposto sobre Actividades Económicas. B) Aínda sen desenvolver as ditas actividades, que sirvan de auxilio ou complemento para as mesmas, ou teñan relación con elas de xeito que lles proporcione beneficios ou aproveitamento como, por exemplo, sedes sociais, axencias, delegacións ou sucursais de entidades xurídicas, escritorios, oficinas, despachos ou estudios. Son suxeitos pasivos contribuíntes as persoas físicas e/ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria, titulares da actividade que se pretende desenvolver ou, de ser o caso, desenvolvida en calquera establecemento industrial ou mercantíl.1. Responderán solidariamente das débedas tributarias as persoas ou entidades ás que se refire o artigo 42 da Lei 58/2003, do 17 de decembro, Xeral Tributaria.2. Serán responsables subsidiarios as persoas ou entidades ás que se refire o artigo 43 da Lei 58/2003, do 17 de decembro, Xeral Tributaria. Constitúe a base impoñible da taxa o valor do metro cadrado do local a ocupar coa actividade.1. A cota tributaria determinarase multiplicando a superficie do local, en metros cadrados, polas seguintes tarifas: - Con carácter xeral 3,30 €/m2. - No caso de actividades agrogandeiras, dada a gran superficie necesaria para exercer a actividade, así como o seu escaso rendemento por m2, a tarifa a aplicar será, en xeral, de 0,66 €/m2, aplicándose unha tarifa de 0,17 €/m2 no caso de que a dita explotación sexa prioritaria, debendo neste caso presentar certificación de figurar no rexistro público correspondente. Dada a maior complexidade e conseguintemente o maior custe de tramitación, incrementarase nun 50 % a cota resultante no caso de licencias de apertura referidas a actividades suxeitas ao procedemento de avaliación de incidencia ambiental ás que se refire o Decreto 133/2008, do 12 de xuño.” Non se concederá exención nin bonificación ningunha na exacción da taxa, salvo os expresamente previstos por normas con rango de Lei ou os derivados da aplicación dos tratados internacionais.1. A taxa devéngase e nace a obriga de contribuír, cando se inicie a actividade municipal que constitúe o feito impoñible. A estes efectos, entenderase iniciada a dita actividade na data de presentación da oportuna solicitude da licencia de apertura, se o suxeito pasivo formulase expresamente esta.2. Cando a apertura xa tivera lugar sen ter obtido a oportuna licencia, a taxa devengarase cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da inciación do expediente administrativo que poda instruírse para autorizar a apertura do establecemento ou decretar o seu peche, se non fora autorizable a dita apertura.3. A obriga de contribuír, unha vez nacida, non se verá afectada en modo algún pola denegación da licencia solicitada ou pola concesión desta condicionada á modificación das condicións do establecemento, nin polo renuncia ou desistimento do solicitante unha vez concedida a licenza.1. As persoas interesadas na obtención dunha licencia de apertura de establecemento presentarán previamente, no rexistro xeral, a oportuna solicitude, con especificación da actividade ou actividades a desnvolver no local, acompañada da declaración de superficie do local.2. Se despois de formulada a solicitude de licencia de apertura se variase ou ampliase a actividade a desenvolver no establecemento, ou se alterasen as condicións proxectadas por tal establecemento, ou ben se ampliase o local inicialmente previsto, estas modificacións deberán de poñerse en coñecemento da administración municipal co mesmo detalle e alcance esixidos na declaración prevista no número anterior. Finalizada a actividade municipal, e unha vez ditada a resolución municipal que proceda sobre a licencia de apertura, practicarse a liquidación correspondente pola taxa, que será notificada ao suxeito pasivo para o seu ingreso directo nas arcas municipaiis utilizando os medios de pago e os prazos que sinala a Lei Xeral Tributaria. En todo o relativo á cualificación de infraccións triburarias e imposición de sancións correspondentes rexerá o disposto no artigo 178 e seguintes da Lei 58/2003, do 17 de decembro, Xeral Tributaria. Disposición derradeira. A presente ordenanza fiscal foi aprobada polo Pleno do Concello de Tordoia en sesión celebrada o 27 de novembro de 2009, entrará en vigor o mesmo día da súa publicación no Boletín Oficial da Provincia, permanecendo en vigor ate a súa modificación ou derrogación expresa. En uso das facultades concedidas polos Artigos 133.2 e 142 da Constitución e polo art.106 da Lei 7/85, de 2 de abril, Reguladora das Bases do Réxime Local, e de conformidade co disposto nos Artigos 15 a 19 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o Concello de Tordoia establece a Taxa por outorgamento de licencia de primeira ocupación de vivendas e locais, a que se refire o Artigo 20.4 h) do propio Real Decreto Lexislativo, cuxas normas atenden ao prevido no art.57 do citado Real Decreto Lexislativo.1. Está determinado pola actividade municipal desenvolvida para a prestación de licencia de primeira ocupación de vivendas nos edificios de nova construción, cambio de uso do construído, a súa reconstrución ou reforma.2. O carácter obrigatorio desta licencia se deriva do establecido na Lei 9/2002, de 30 de decembro, de Ordenación urbanística e protección do Medio Rural de Galicia e Lei 18/2008, do 29 de decembro, de Vivenda de Galicia.3. Se devenga a taxa e nace a obriga de contribuír cando se solicite a prestación do servizo ou cando, aínda sen previa solicitude se motive a actuación da administración municipal con esta finalidade.1. É obrigado tributario contribuínte a persoa física ou xurídica e as entidades ás que se refire o art.35.4 da Lei Xeneral Tributaria que soliciten a prestación do servizo e os propietarios das vivendas que, aínda sen previa solicitude, motiven a actuación administrativa que constitúe o feito impoñible.2. Serán responsables solidarios da débeda tributaria as persoas ou entidades ás que se refire o Artigo 42 da Lei Xeneral Tributaria.3. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que determina o art.43 da Lei Xeral Tributaria. Non poderán recoñecerse outros beneficios fiscais que os establecidos en normas con rango de lei e os que se deriven da aplicación de tratados internacionais. Se tomará como base de gravame o valor da construción, que virá dado polo orzamento de execución material da mesma determinada segundo os criterios establecidos na ordenanza fiscal reguladora do Imposto sobre construcións, instalacións e obras. A cota tributaria consistirá na cantidade resultante de aplicar sobre a base liquidable o tipo de gravame do 0,1%. En todo caso, os dereitos por concesión das preceptivas licencias non poderán ser inferiores a 60,00 €. 1. Os propietarios dos edificios de nova construción, dos que sufriran reformas e os que vaian a modificar o uso das construcións, unha vez concluídas as obras deberán dar conta disto presentando a licencia urbanística en virtude da cal se autorizaron tales obras, se a súa obtención era preceptiva. Cumprido o dito trámite ou simultaneamente co mesmo procederán a solicitar a licencia de primeira ocupación achegando xunto coa solicitude a seguinte documentación: a) Certificado e orzamento final de obra, e, no seu caso, da urbanización conforme ó proxecto técnico aprobado, expedido polos directores de obra, visado polo correspondente colexio, coa indicación expresa de que a obra se axusta ó proxecto para o que se ten licencia, e á normativa sectorial sobre seguridade, habitabilidade, salubridade e accesibilidade que resulte aplicable. b) No seu caso, xustificantes -abonda copia compulsada da solicitude- de ter solicitado a alta no imposto sobre bens inmobles de natureza urbana; así como no padrón da taxa por recollida de lixo. c) Catro fotografías do edificio e do seu contorno e dúas dos viais adxacentes. d) Certificación técnica de non ter causado deterioro no dominio público ou de se ter reparado este. e) No seu caso, proxecto visado no que se represente o estado final da obra. f) Xustificante de ter aboado as taxas relativas á concesión da licencia orixinal de obra e demais que se retribúan coa realización destas, así como o imposto sobre construccións, instalacións e obras, no seu caso. g) Planos reformados ( no caso de que as obras variasen respecto do proxecto presentado ). h) Certificación do técnico director do cumprimento da habitabilidade. i) Certificación técnica do cumprimento da instalación de saneamento, auga, electricidade, gas e infraestructuras comúns de telecomunicacións e aillamento acústico. Se non se solicitara, o Concello, unha vez que teña coñecemento da terminación das obras ou cambios de uso de locais, requirirá ao suxeito pasivo para que a solicite, sen prexuízo de impoñer as sancións ou de adoptar as medidas que sexan procedentes.2. Os servizos técnicos do Concello practicarán os recoñecementos oportunos, comprobando que a actuación axustouse á licencia concedida para a súa execución e que as vivendas contan cos servizos necesarios para a súa primeira utilización conforme ao destino determinado naquela licencia.3. Esixirase o depósito previo da taxa como requisito indispensable sen o cal non se procederá á tramitación da solicitude. Cando así se determine, os suxeitos pasivos realizarán as operacións de autoliquidación da taxa.4. Simultaneamente coa concesión da licencia, se aprobará a liquidación practicada, se procede, efectuando as liquidacións complementarias que sexan necesarias ou reintegrando ao suxeito pasivo as cantidades que resulten ao seu favor, seguindo o procedemento establecido para as devolucións de ingresos indebidos. En todo o relativo á cualificación das infraccións e a súa sanción, estarase ao disposto nos artigos 178 e seguintes da Lei Xeral Tributaria. As sancións que procedan por infraccións cometidas por incumprimento do disposto na presente ordenanza serán independentes das que puidesen arbitrarse por infraccións urbanísticas, de acordo co disposto na Lei 9/2002, de 30 de decembro, de ordenación urbanística e protección do medio rural de Galicia, ou normativa que a complemente ou substitúa. A presente Ordenanza, foi aprobada polo Pleno en sesión celebrada o 27 de novembro de 2009, e entrará en vigor o mesmo día da súa publicación no Boletín Oficial da Provincia, e será de aplicación en tanto non se acorde a súa modificación ou derrogación expresa. Tordoia, 10 de febreiro de 2010 O alcalde Antonio Pereiro Liñares